תופסים ראש (סדרת אנימציה)

תופסים ראש (באנגלית: Stickin' Around) היא סדרת טלוויזיה קנדית מונפשת לילדים בהפקת Nelvana. היא נוצרה ופותחה על ידי רובין סטיל ובריאן לירי, אשר במקור שודרה כסדרה של קטעי ביניים בני דקה ב-CBS בשנת 1994. הסדרה שודרה במקור בין ה-14 באוגוסט 1996 ל-12 באפריל 1998.

לדברי חברת נלוואנה, הסדרה משתמשת ב"גרפיקה ממוחשבת מתקדמת של 'Boiler Paint', ומשכנעת אותנו כמעט לחלוטין שילדים יוצרים סדרות הנפשה משלהם".

 סקירה כללית 
הסדרה מתמקדת בשני חברים טובים בשם סטייסי ובראדלי; הרפתקאותיהם המונפשות ביד עם חבריהם ובני משפחתם; והפנטזיות שלהם,  שניהם נתקלים בבעיות רבות שעליהם להתמודד איתן ככל שהם ממשיכים לגדול - עם בית הספר, בריונים, חברים והורים - ותמיד מעלים רעיונות יצירתיים כדי לחסל את המכשולים הללו, כמו להפוך לגיבורי-על ולהציב את עצמם בסביבה שונה שבה אין להם בעיה להביס את אויביהם.

 דמויות 
 סטייסי - ילדה בת 8 ואחת מגיבורי הסדרה, היא אוהבת לדמיין עם בראדלי, לפעמים היא נוהגת להגיד "לידיעתך המדופלמת" ו"ממש בוגר, בראדלי".
 בראדלי - ילד בן 9, חברה הטוב של סטייסי ואחד מגיבורי הסדרה, נוהג לדמיין את עצמו כגיבור-על, רובוט, סוכן חשאי, ערפד וכו'. הסרט האהוב עליו הוא "חייזרים מאורונוס" למרות רוחה של סטייסי.
 פרנק - הכלב השמן והזללן של סטייסי, באחד הפרקים הוא נאלץ לעשות דיאטה.
 לסטר - זיקית המחמד של בראדלי.
 לאנס - בריון שאוהב להציק לכולם במיוחד לבראדלי אותו הוא מכנה "סקראדלי"
 ראסל - חברו הטוב והמטומטם של לאנס ויד ימינו אשר נושא דבר כלשהו. הוא נוהג לשאול "מה?" וכולם שואלים "מה זה הריח הזה?" והוא נוהג לחזור על מה שלאנס אומר בשילוב "כן..."
 פולי - ילדה קטנה ואחותו הקטנה למחצה של לאנס אשר נוהגת להגיד דברי חכמה. לפעמים היא מופיעה עם פפרוני, כלב הפודל הדרוס וחסר החיים שלה, אף על פי שהיא לא מאמינה שהוא מת. היא שונאת שקוראים לה תינוקת.
 פפרוני - כלב הפודל הדרוס וחסר החיים של פולי.
 דיל - חבר של סטייסי ובראדלי בעל קול רועש במיוחד. הוא נוהג להגיד "אל אלוהים!".
 סטלה סטיקלר - אמה האוהבת וחמת המזג של סטייסי. היא מאמינה באופנה ועובדת קשה. היא גרושתו של סטנלי, אביה של סטייסי.
 סטנלי סטיקלר - אביה השאפתני והאכפתי של סטייסי. ההמצאות שלו נעשות איומות והוא גרוע בבישול. יש לו הרגל לתקן דברים ללא הצלחה. הוא גרושתה של סטלה, אמה של סטייסי.
 גברת מובלי - מורתם המטורפת והחיננית של סטייסי ובראדלי. היא נוהגת להגיד "נכון שזה יהיה כיף?" לאחד מהם.
 המנהל קבורה - המנהל המפחיד של בית הספר אשר נראה כמו זומבי וערפד, הוא מדבר לאט ובאופן מפחיד.
 מר לדרסון - המורה הקשוח לחינוך גופני של סטייסי ובראדלי אשר נוהג לדבר ולהתנהג כמו חייל ראשי בצבא.
 מר דודלר - אזרח זקן אשר חובש כובע תרבוש עם ציור של ירח חרמש. הוא חקלאי אשר מייצר "חטיפי גבינה" לילדים. סטייסי נוהגת לקרוא לו "מר ד'".
 ויליאם - ילד שמנמן שאוהב לאכול.
 מלודי - חברתם לכיתה של סטייסי ובראדלי ונכה על כיסא גלגלים. היא נוהגת להתחבר אל סטייסי נגד בראדלי ודיל.
 אשלי - היריבה של סטייסי והנערה הכי ערירה בבית הספר היא נוהגת לחבוש כובע כומתה ומתנהגת בצורה סנובית ופרחחית מפונקת.
 גברת סלזאר - שכנתם טובת הלב של סטייסי ובראדלי אשר מדברת במבטא ספרדי.
 פיקל - התוכי של דיל.
 סקוטר - האוגר של ויליאם.
 פרדי - הרימה של מלודי.

 מדבבים 
 אשלי טיילור (טיקל) בתפקיד סטייסי סטיקלר
 אשלי בראון בתפקיד בראדלי
 מריאנה גלאטי בתפקיד פולי
 אנדרו קרייג בתפקיד לאנס
 עמוס קראולי בתפקיד ראסל
 דניאל גודפלו בתפקיד דיל
 קתרין דישר בתפקיד סטלה סטיקלר
 פיליפ וויליאמס בתפקיד סטנלי סטיקלר
 מלני בראון בתפקיד גברת מובלי
 בנדיקט קמפבל בתפקיד המנהל קופין
 רון רובין בתור מר לדרהוזן
 ניקולס רייס בתפקיד מר דודלר
 דניאל דה-סנטו בתפקיד ויליאם
 ליאה רנה קדמור בתפקיד מלודי
 ליסה יאמאנאקה בתפקיד אשלי
 אלגרה פולטון בתפקיד גברת סלזאר

 הפקה וקבלה 
את הסדרה הפיקו מייקל הירש, פטריק לוברט, ג'רארד מיטל וקלייב א. סמית', וינס קומיסו וסטיבן הודג'ינס היו המפקחים על הסדרה, פטרישיה ר. ברנס תיאמה את ההפקה. לורה קייט וואליס, מריאן קולברט וטום מקגיליס שימשו כמפיקים, כאשר את הסדרה ביימו ג'ון האלפני, ג'ון ואן ברוגן וצ'אד היקס. דייל שוט ויו דאפי שימשו כעורכי סיפור ומישל מקרי ואלן גרג שימשו כמפיקים בפועל של YTV. דן הנזי ומרל אן רידלי שימשו כבמאי קול וקארין בונלו-טסטר שימשה כמנהלת ליהוק.

הסדרה זכתה בפרס ג'מיני עבור "התוכנית או סדרת ההנפשה הטובה ביותר" באביב 1998, והייתה מועמדת שוב בסתיו 1998, לפרס ג'מיני באותו פרס.

 שידור ומדיה ביתית 
בשנת 1994, הסדרה החלה כסדרה של קטעי ביניים בני דקה ב-CBS בארצות הברית הסדרה שודרה במקור בין השנים 1996 ל-1998 ב-YTV בקנדה וב-ABC באוסטרליה, עם שידורים חוזרים ששודרו באופן בולט ב-YTV עד 2004 ושוב בין השנים 2006 ל-2008. באוסטרליה, הסדרה שודרה גם בקרטון נטוורק בין השנים 2002 ל-2004. באמריקה הלטינית, הסדרה שודרה בניקלודיאון תחת הכותרת Los Grafitos, שמתורגמת ל"הגרפיטים" בספרדית, וכ- Os Rabiscos Ariscos, או "השרבוטים הפחדנים" בפורטוגזית, גם בניקלודיאון. בבריטניה, הסדרה שודרה בניקלודיאון בשנת 1996 ובערוץ 4 בשנת 2004; וגם בערוץ דיסני ביפן וב- TVNZ 2 בניו זילנד. הסדרה שודרה בארצות הברית ברשת פוקס קידס בין השנים 1997 ל-1998 וברשת פוקס פמילי בין השנים 1998 ל-2000. מאוחר יותר היא שודרה גם שידורים חוזרים ברשת קיובו, שכבר אינה פעילה, בין ה-28 במרץ 2016 ל-24 ביולי 2020. הסדרה שודרה גם ברשת Telefutura דוברת הספרדית, כחלק משדרות Toonturama, מיולי עד נובמבר 2002. בישראל, הסדרה שודרה בתרגום עברי בערוץ הילדים.

החל משנת 2022, הסדרה זמינה לצפייה ב־FilmRise .

 קישורים חיצוניים 

 הערות שוליים 

קטגוריה:פוקס קידס: תוכניות וסדרות
קטגוריה:סדרות הנפשה קנדיות
קטגוריה:סדרות טלוויזיה קנדיות
קטגוריה:ערוץ הילדים: תוכניות רכש
קטגוריה:סדרות טלוויזיה קנדיות שעלו לשידור בשנות ה-1990